Lo sufixo -aire provién de lo latín -ATORE, siguindo la lei fonetica occitana de trasformar -TR- ta -ir-, (FRATER > fraire). Este sufixo equivale a lo sufixo -ador en aragonés actual. En catalán y aragonés lo sufixo -aire s'aplicó a oficios artesanals que no daban guaires ganancias u posibilidatz d'ascenso social, pelaire, chesaire, u a qui se dedica a bellas actividatz que no plegan a estar un oficio cazataire, pescataire, charraire, y en o caso valencián colombaire. Como en l'anterior sufixo, tamién se troba en lo castellán d'Aragón, en palabras como charraire, yesaire, pelaire.